CELEX: 22017D1755
Language: el
Date: 2017-09-12 00:00:00
Title: Απόφαση αριθ. 2/2017 της μεικτής επιτροπής που συστάθηκε στο πλαίσιο της συμφωνίας για την αμοιβαία αναγνώριση μεταξύ της Ευρωπαϊκής Κοινότητας και του Καναδά, της 12ης Σεπτεμβρίου 2017, σχετικά με τον κατάλογο των φορέων διαπίστωσης της συμμόρφωσης βάσει του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς [2017/1755]

26.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 246/10
            
         ΑΠΌΦΑΣΗ αριθ. 2/2017 ΤΗΣ ΜΕΙΚΤΉΣ ΕΠΙΤΡΟΠΉΣ ΠΟΥ ΣΥΣΤΆΘΗΚΕ ΣΤΟ ΠΛΑΊΣΙΟ ΤΗΣ ΣΥΜΦΩΝΊΑΣ ΓΙΑ ΤΗΝ ΑΜΟΙΒΑΊΑ ΑΝΑΓΝΏΡΙΣΗ ΜΕΤΑΞΫ ΤΗΣ ΕΥΡΩΠΑΪΚΉΣ ΚΟΙΝΌΤΗΤΑΣ ΚΑΙ ΤΟΥ ΚΑΝΑΔΆ
   της 12ης Σεπτεμβρίου 2017
   σχετικά με τον κατάλογο των φορέων διαπίστωσης της συμμόρφωσης βάσει του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς [2017/1755]
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη τη συμφωνία για την αμοιβαία αναγνώριση μεταξύ της Ευρωπαϊκής Κοινότητας και του Καναδά, και ιδίως τα άρθρα VII και ΧΙ,
   Εκτιμώντας ότι η μεικτή επιτροπή πρόκειται να λάβει απόφαση για να καταχωρίσει έναν ή περισσότερους φορείς αξιολόγησης πιστότητας σε τομεακό παράρτημα,
   ΑΠΟΦΑΣΙΖΕΙ:
   
               1.
            
            
               Ο φορέας διαπίστωσης της συμμόρφωσης που περιλαμβάνεται στο προσάρτημα Α προστίθεται στον κατάλογο των φορέων διαπίστωσης της συμμόρφωσης του προσαρτήματος 4 του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς.
            
         
               2.
            
            
               Το συγκεκριμένο πεδίο της καταχώρισης του φορέα αξιολόγησης πιστότητας που εμφαίνεται στο προσάρτημα Α, ως προς τα προϊόντα και τις διαδικασίες αξιολόγησης πιστότητας, έχει συμφωνηθεί από τα μέρη και θα επικαιροποιείται από αυτά.
            
         
      Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών για σκοπούς της τροποποίησης των προσαρτημάτων του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς της συμφωνίας. H παρούσα απόφαση αρχίζει να ισχύει από την ημερομηνία κατά την οποία τίθεται η τελευταία των κάτωθι υπογραφών.
      Υπεγράφη στην Οτάβα την 1η Σεπτεμβρίου 2017
      
         Josette GALLANT
         
            Εξ ονόματος του Καναδά
         
      
      Υπεγράφη στις Βρυξέλλες στις 12 Σεπτεμβρίου 2017
      
         Ignacio IRUARRIZAGA
         
            Εξ ονόματος της Ευρωπαϊκής Ένωσης
         
      
   
   
      ΠΡΟΣΑΡΤΗΜΑ A
      
         Φορέας διαπίστωσης της συμμόρφωσης της ΕΕ που προστίθεται στον κατάλογο των φορέων διαπίστωσης της συμμόρφωσης του προσαρτήματος 4 του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς
      
      
                  
                              CETECOM GmbH
                           
                        
                              Im Teelbruch
                           
                        
                              45219 Essen
                           
                        
                              ΓΕΡΜΑΝΙΑ